**Hajdúszoboszlói Polgármesteri Hivatal**

**Gazdasági Bizottsága**

**4200 Hajdúszoboszló, Hősök tere 1.**

Ügyiratszám: 8613-1/2016.

**K I V O N A T**

**Hajdúszoboszló Város Önkormányzata Képviselő-testületének Gazdasági Bizottsága 2016. április 13-án tartott ülésének jegyzőkönyvéből**

**62/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága elfogadja a plusz előterjesztés napirendre vételét.**

**63/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága elfogadja a napirendi javaslatokat.**

**A képviselő-testület 2016. április 14-i ülés anyagának véleményezése:**

1. Beszámoló az önkormányzati (többségi) tulajdonú gazdasági társaságok 2015. évi tevékenységeiről:
2. Hungarospa Hajdúszoboszlói Zrt.
3. Hajdúszoboszlói Városgazdálkodási Nonprofit Zrt.
4. Hajdúszoboszlói Turisztikai Nonprofit Kft.

Előadó: vezérigazgatók, ügyvezető igazgató

1. Előterjesztés a GINOP-1.3.4-15 pályázat benyújtásához kapcsolódó fenntartási nyilatkozatról.

Előadó: ügyvezető igazgató

1. Előterjesztés a belső ellenőrzési tevékenység 2015. évi végrehajtásáról.

Előadó: jegyző

1. Javaslat a 2015. évi költségvetési rendelet módosítására.

Előadó: gazdasági irodavezető

1. Beszámoló Hajdúszoboszló város 2015. évi költségvetésének végrehajtásáról.

Előadó: polgármester

1. Előterjesztés energetikai pályázat előkészítésére.

Előadó: polgármester

1. Előterjesztés városi utak felújítására vonatkozóan.

Előadó: városfejlesztési irodavezető-helyettes

1. Előterjesztés a fenntartható települési közlekedésfejlesztési pályázattal kapcsolatosan.

Előadó: városfejlesztési irodavezető-helyettes

1. Előterjesztés a csapadékvíz elvezető rendszer fejlesztésével kapcsolatosan.

Előadó: városfejlesztési irodavezető-helyettes

1. Előterjesztés utcabútorok beszerzésére.

Előadó: városfejlesztési irodavezető-helyettes

1. Tájékoztatás a hulladékgazdálkodási rendszer állami átalakításával kapcsolatosan.

Előadó: városfejlesztési irodavezető-helyettes

**Képviselő-testületi napirendben nem szereplő, csak bizottsági anyag:**

1. Polgármesteri Hivatal 2013. évi feladatellátásának módosításából eredően a belső szabályzatok aktualizálása megtörténtének ellenőrzése

Előadó: belső ellenőr

1. Előterjesztés a 2016. évi intézmény-felújítási pályázati kiírásról

Előadó: városfejlesztési irodavezető-helyettes

1. Előterjesztés belterületi utak kátyúzásáról

Előadó: városfejlesztési irodavezető-helyettes

1. Előterjesztés forgalmi rend módosításokról

Előadó: városfejlesztési irodavezető-helyettes

1. Előterjesztés kerékpártároló elhelyezési kérelméről

Előadó: városfejlesztési irodavezető-helyettes

1. Extreme Dekor Kft. kérelme

Előadó: elnök

1. Sürgősségi előterjesztés a megyei turisztikai projektben történő részvételről (Oxenweg)

Előadó: jegyző

Bejelentések, tájékoztatók

1. **napirend**

***Beszámoló az önkormányzati (többségi) tulajdonú gazdasági társaságok 2015. évi tevékenységeiről /Hungarospa Hajdúszoboszlói Zrt.***

**64/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a Hungarospa Hajdúszoboszlói Zrt. 2015. évről szóló beszámolójának elfogadását.**

Felelős: bizottsági elnök

Határidő: 2016. április 14.

***Hajdúszoboszlói Városgazdálkodási Nonprofit Zrt.***

**65/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a Hajdúszoboszlói Városgazdálkodási Nonprofit Zrt. 2015. évről szóló beszámolójának elfogadását.**

Felelős: bizottsági elnök

Határidő: 2016. április 14.

***Hajdúszoboszlói Turisztikai Nonprofit Kft.***

**66/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a Hajdúszoboszlói Turisztikai Nonprofit Kft.2015. évről szóló beszámolójának elfogadását.**

Felelős: bizottsági elnök

Határidő: 2016. április 14.

1. **napirend**

***Előterjesztés a GINOP-1.3.4-15 pályázat benyújtásához kapcsolódó fenntartási nyilatkozatról.***

**67/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Önkormányzata vállalja, hogy a GINOP-1.3.4-15 kódszámú pályázat projekt megvalósítási és fenntartási időszakára minden évben - idegenforgalmi adó hozzájárulásként - a Hajdúszoboszlói Turisztikai Nonprofit Kft kötelezően előírt évenkénti minimális működési és szakmai forrásainak legalább 65%-át, de minimum a 12 millió Ft-ot biztosítja és a Középtávú Együttműködési Megállapodást a TDM szervezettel frissíti, megújítja.**

Felelős: bizottsági elnök

Határidő: 2016. április 14.

1. **napirend**

***Előterjesztés a belső ellenőrzési tevékenység 2015. évi végrehajtásáról***

**68/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az éves jelentés elfogadását**

* **az önkormányzat irányítása alá tartozó költségvetési intézményeinek 2015. évi belső ellenőrzéseiről (1. sz. melléklet)**
* **a Polgármesteri Hivatal 2015. évi belső ellenőrzéseiről (2. sz. melléklet)**

Felelős: bizottsági elnök

Határidő: 2016. április 14.

1. **napirend**

***Javaslat a 2015. évi költségvetési rendelet módosítására***

**69/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a 2015. évi költségvetési rendelet módosításáról szóló rendelet tervezet elfogadását.**

Felelős: bizottsági elnök

Határidő: 2016. április 14.

1. **napirend**

***Beszámoló Hajdúszoboszló város 2015. évi költségvetésének végrehajtásáról***

**70/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a Hajdúszoboszló város 2015. évi költségvetésének végrehajtásáról szóló beszámoló elfogadását.**

Felelős: bizottsági elnök

Határidő: 2016. április 14.

1. **napirend**

***Előterjesztés energetikai pályázat előkészítésére***

**71/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága**

* **javasolja a képviselő-testületnek, hogy támogassa a pályázat benyújtását a Területi Operatív Program keretében megjelenő „Önkormányzati épületek energetikai korszerűsítése” megnevezésű pályázati felhívásra, az előterjesztésben megjelölt Aranykapu Óvoda felújítására.**
* **és támogatja a pályázat előkészítésére bruttó 3 millió Ft összeg biztosítását a 2016. évi költségvetés tartalék kerete terhére.**

Felelős: bizottsági elnök

Határidő: 2016. április 14.

1. **napirend**

***Előterjesztés városi utak felújítására vonatkozóan.***

**72/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága nem támogatja a Nyugati sor Mező utca felöli útszakasz felújítását 2016. költségvetési évben.**

Felelős: -

Határidő: -

**73/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága nem támogatja a Szél zug útszakasz felújítását 2016. költségvetési évben.**

Felelős: -

Határidő: -

**74/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága nem támogatja a Baross zug útszakasz felújítását 2016. költségvetési évben.**

Felelős: -

Határidő: -

**75/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy támogassa**

* **a 2016. évi városi költségvetésben az útfelújításokra rendelkezésre álló keretből 4.883.000,- Mft összeg elkülönítését a közbeszerzési tanácsadói, műszaki ellenőri feladatellátásra, valamint kapcsolódó hatósági eljárási díjakra.**
* **a 2016. évben a rendelkezésre álló forrás erejéig. az alábbi útfelújításokat**
* **Bessenyei utca**
* **Doberdó zug**
* **Szilfákalja 16-18. sz. Lakótelepi út melletti parkolók**

Felelős: bizottsági elnök

Határidő: 2016. április 14.

1. **napirend**

***Előterjesztés a fenntartható települési közlekedésfejlesztési pályázattal kapcsolatosan***

**76/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága támogatja,**

* **hogy Hajdúszoboszló Város Önkormányzatának Képviselő-testülete a 12/2016. (01. 28.) számú határozatát a benyújtandó pályázatok száma és tartalma tekintetében az alábbiak szerint módosítsa:**

**Hajdúszoboszló Város Önkormányzatának Képviselő-testülete a Területi Operatív Program keretében megjelent, „Fenntartható települési közlekedésfejlesztés” megnevezésű TOP-3.1.1-15 kódszámú pályázati felhívásra támogatja 2 db pályázati projekt előkészítését az alábbiak szerint:**

**1.) Hajdúszoboszló – Ebes településeket összekötő kerékpárút hálózat kiépítése.**

**2.) Dózsa György út - Puskin utca – Hősök tere – Rákóczi utca jelzőlámpás csomópont átépítése a kerékpáros átvezetés szabvány szerinti kialakításával, egyesített gyalog és kerékpárút kiépítésével egészen a Bajcsy Zsilinszky utcáig. A közlekedésbiztonsági projekt elem lehetőség szerinti kiegészítését támogatja az Ady Endre utcán és a Hősök terén meglévő kerékpárutak hálózattá fejlesztésével.**

* **hogy a Képviselő-testület a pályázat benyújtását megelőzően döntsön a projekt megvalósítási költségeiről, a végleges műszaki tartalomról, az önkormányzatok közötti együttműködés mikéntjéről.**

Felelős: bizottsági elnök

Határidő: 2016. április 14.

1. **napirend**

***Előterjesztés a csapadékvíz elvezető rendszer fejlesztésével kapcsolatosan***

**77/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága nem javasolja,**

* **hogy a képviselő-testület 2016. évi költségvetés csapadékvíz elvezetés fejlesztésére rendelkezésre álló keretből terv felülvizsgálatra, hatósági engedélyezési eljárásra, valamint műszaki ellenőrzés feladatellátására 3 millió Ft összeget különítsen el.**
* **hogy a Hamvas utca 1-0 és 1-1 jelű csatornákkiépítését támogassa 2016. évben.**

Felelős: bizottsági elnök

Határidő: 2016. április 14.

**78/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága nem javasolja, hogy a képviselő-testület a 2016. évi költségvetésből a csapadékvíz elvezetés fejlesztésére rendelkezésre álló keretből a meglévő hálózatok helyreállítását célzó felújításokat támogassa a felmérést követően a Városgazdálkodási Zrt. - üzemeltetővel - kivitelezésében, a rendelkezésre álló forrás erejéig az alábbi utcákat érintően:**

* **„Vénkert utca páros oldalán, a Semmelweis és Ady Endre utca közötti szakaszon meglévő földmedrű vízelvezető földmedrű árok profilozása, átereszek szükség szerinti szintbehelyezése, cseréje.**
* **Fertő utcán a Mező utca és a Nyugati sor közötti szakaszon a meglévő árok profilozása és az átereszek szintbe helyezése, szükség szerinti cseréje.**
* **Bárány utca a meglévő rendszer helyreállítása a zug és a Hajdú utca közötti szakaszon.**
* **A Hajnal utca páros oldalában, a Fehér és Újvárosi utca közötti szakaszán a meglévő földmedrű árok profilozása, átereszek szintbe helyezése.**

Felelős: bizottsági elnök

Határidő: 2016. április 14.

**79/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy támogassa az engedélyes tervek elkészítését a 2016. évi költségvetésből a csapadékvíz elvezetés fejlesztésére rendelkezésre álló keretből a meglévő tervek felülvizsgálatán túl, az alábbi utcák csapadékvíz elvezetésére szükség szerinti útrekonstrukcióval együtt**

* **Fertő utca a Mező utca és a Nyugati sor közötti szakaszon,**
* **Libagát utca,**
* **Puskin utca,**
* **Nyugati sor a Mező utca és befogadó közötti szakaszon,**
* **Szík utca,**
* **Nefelejcs-Jácint Margaréta utcák,**
* **Tulipán és Szegfű utcák,**
* **Alkotás, Gárdonyi, Gorkij utcák és az Ádám utca a Hőforrás és Szabadság utca közötti szakasza,**
* **Rákóczi utca az Új utca és Hőgyes utca közötti szakaszon,**
* **Kálvin utca,**
* **Lovas utca,**
* **Fehér utca a Korpos és Hajnal utca közötti szakaszon**
* **Hajnal utca**

Felelős: bizottsági elnök

Határidő: 2016. április 14.

1. **napirend**

***Előterjesztés utcabútorok beszerzésére***

**80/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy támogassa az előterjesztésben foglaltaknak megfelelő köztéri utcabútorok beszerezését. Az utcabútorok beszerzésével, telepítésével a Városgazdálkodási Nonprofit Zrt-t bízza meg.**

Felelős: bizottsági elnök

Határidő: 2016. április 14.

1. **napirend**

***Tájékoztatás a hulladékgazdálkodási rendszer állami átalakításával kapcsolatosan***

**81/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a hulladékgazdálkodási rendszer állami átalakításával kapcsolatos tájékoztatóban foglaltakat elfogadását, valamint hogy a hulladékról szóló törvény módosításával kapcsolatos végrehajtási rendeletek teljes körű kihirdetését követően döntsön a vonatkozó önkormányzati rendelet és hulladékgazdálkodási közszolgáltatási szerződés módosításával kapcsolatosan.**

Felelős: bizottsági elnök

Határidő: 2016. április 14.

**82/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a hulladékszállítás költségeire adott önkormányzati támogatás ¾ részének elvételét.**

Felelős: bizottsági elnök

Határidő: 2016. április 14.

1. **napirend**

***Polgármesteri Hivatal 2013. évi feladatellátásának módosításából eredően a belső szabályzatok aktualizálása megtörténtének ellenőrzése***

**83/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága a Polgármesteri Hivatal 2013. évi feladatellátásának módosításából eredően a belső szabályzatok aktualizálása megtörténtének vizsgálatáról készített jelentést elfogadja**.

Felelős: -

Határidő: -

1. **napirend**

***Előterjesztés a 2016. évi intézmény-felújítási pályázati kiírásról***

**84/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága**

* **az intézmény-felújítási munkálatokra vonatkozó pályázati kiírást az előterjesztésben foglaltak és a Kovács Máté Városi Művelődési Központ és Könyvtár színháztermében a színpad parkettájának cseréjével és a - korábban született testületi döntés alapján - Polgármesteri Hivatal „C” épületének felújításával kiegészítve elfogadja, annak meghívásos hirdetését támogatja, a pályázatok beadási határidejének 2016. május 6-án 10:00 órát határozza meg.**
* **Kéri a Jegyzőt a szükséges intézkedések megtételére.**

Felelős: jegyző

Határidő: ütemezés szerint

1. **napirend**

***Előterjesztés belterületi utak kátyúzásáról***

**85/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a Déli sor MÁV parkoló kerüljön ki az útjavításra kijelölt területek listájából.**

Felelős: jegyző

Határidő: 2016. július 31.

**86/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága**

* **a 2016. évi városi költségvetésben a helyi utak kátyúzására biztosított pénzügyi keret terhére támogatja az előterjesztés 1. sz. mellékletében foglalt kátyúzási munkálatok elvégzését, a 2. sz. melléklet szerinti csökkentett műszaki tartalommal.**
* **támogatja, hogy a Nyugati soron tesztelés céljából bitumenemulziós szórt technológiával, míg a többi kijelölt utcáknál a hagyományos módszer alkalmazásával végezzék el a hálós** **repedt kopó réteg javítását.**
* **Kéri a Jegyzőt a megvalósításhoz szükséges intézkedések megtételére felhatalmazza a polgármestert a szerződések aláírására.**

Felelős: jegyző

Határidő: 2016. július 31.

1. **napirend**

***Előterjesztés forgalmi rend módosításokról***

**87/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága az alábbi helyszíneken támogatja a 2016. évi városi költségvetés városüzemeltetési táblázat belterületi útfenntartás kerete terhére;**

* **a Szilfákalja 20. sz. társasház garázssora előtti szervízút torkolatnál 1 db „kivéve lakótelepi gépjárművek” kiegészítő táblával ellátott „Behajtani tilos” jelzőtábla elhelyezését.**
* **a Bessenyei utca Négy Évszak szálloda mögötti zsákutca elején, mindkét oldalon 1-1 db „Várakozni tilos” tábla elhelyezését.**
* **az Arany János utcától a Wesselényi utca 3/A-ig egy „Megállni tilos” és egy feloldó tábla elhelyezését.**

Felelős: jegyző

Határidő: 2016. május 15.

1. **napirend**

***Előterjesztés kerékpártároló elhelyezési kérelméről***

**88/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága a Luther utca 8. sz. társasház Bányász utca felőli üzlete előtt kerékpártároló elhelyezéséhez a közterületet díjmentesen biztosítja.**

Felelős: jegyző

Határidő: -

1. **napirend**

***Extreme Dekor Kft. kérelme***

**89/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága 150.000 Ft támogatást nyújt az Extreme Dekor Kft. által 2016. május 8-án a Bajcsy-Zs. utca végén megrendezésre kerülő RC Modellnap költségeihez.**

Felelős: jegyző

Határidő: 2016. május 8.

1. **napirend**

***Sürgősségi előterjesztés a megyei turisztikai projektben történő részvételről (Oxenweg)***

**90/2016. (IV.13.) GB határozat**

**Hajdúszoboszló Város Önkormányzatának Gazdasági Bizottsága támogatja Hajdúszoboszló Város Önkormányzatának részvételét a TOP 1.2.1 – Társadalmi és környezeti szempontból fenntartható turizmusfejlesztés című felhívásra beadandó „Magyar szürkék útja – Oxenweg” elnevezésű projektben való részvételét, és hogy a képviselő-testület felhatalmazza a Polgármestert a felhívás részét képező konzorciumi megállapodás aláírására.**

Felelős: bizottsági elnök

Határidő: 2016. április 14.

A kivonat hiteléül:

Hajdúszoboszló, 2016. április 14.

Fehér Adrienn sk.

*leíró*